Publication: Magyar Közlöny
Issue: MK-2003-25 (Year: 2003, Number: 25)
Era: 1990-2004
Section: A 42/1992. (VII. 16.) AB határozat is felhívta a figyelmet
Paragraph Index: 673

A 42/1992. (VII. 16.) AB határozat is felhívta a figyelmet az építésügyi jogalkotás e sajátosságára, amikor megállapította a következõket: „Az érdekelt államigazgatási és érdekképviseleti szervekkel való egyeztetés kötelezettsége és a lakosságnak az eljárásba való bevonása olyan garanciális eljárási szabályok, amelyeket nem követel meg a jogi szabályozás a többi önkormányzati rendelet megalkotása során.” (ABH 1992, 369, 371.) Az Ét. 9. § idézett (6) bekezdésének megfelelõen a véleményezési eljárás befejezése után az építési szabályzatot és a terveket a polgármesternek meg kell küldeni szakmai véleményezés céljából a területi fõépítésznek, aki 30 napon belül ad véleményt. A tervek elfogadásának pedig elõfeltétele — a törvény által megszabott határidõn belül érkezett — területi fõépítészi vélemény megismertetése a testülettel. A kezdeményezõ által az Alkotmánybírósághoz benyújtott iratokból, így a törökbálinti képviselõ-testület 2002. április 25-i ülésének jegyzõkönyve és a területi fõépítész

Source: https://magyarkozlony.hu/hivatalos-lapok/98eac145cca631d4f21d6e710780b5ba6962e758/dokumentumok/6f8ebd2a9478b819f94a4c3ce6d48c09a0da843f/letoltes